**NAISIIN KOHDISTUVAN VÄKIVALLAN TORJUNTAOHJELMA
TYÖRYHMÄN 11. KOKOUS**

Aika: 15.4.2021 klo 9.00-10.30

Paikka: Teams-kokous

Läsnäolijat: Elina Ruuskanen, oikeusministeriö (pj.)

 Tuuli Dunder, oikeusministeriö (siht.)
 Minna Piispa, oikeusministeriö

Kimmo Halme, sisäministeriö
Pirjo Lillsunde, sosiaali- ja terveysministeriö
Anna Bruun, työ- ja elinkeinoministeriö

Peter Levlin, valtakunnansyyttäjän toimisto
Martta October, Terveyden ja hyvinvoinnin laitos
Måns Enqvist, Poliisihallitus
Satu Honkala, Opetushallitus
Terhi Heinilä, Naisjärjestöjen Keskusliitto

ASIALISTA

1. **Kokouksen avaus ja asialistan hyväksyminen**

Puheenjohtaja avasi kokouksen kello 9:00.

1. **Edellisen kokouksen muistion hyväksyminen (liite 1)**

Hyväksyttiin muistio muutoksitta.

1. **Vuonna 2021 toteutettavien/käynnistyvien toimenpiteiden tilanne (liite 2)**

Käytiin läpi vuonna 2021 toteutettavien/käynnistettävien toimenpiteiden tilanne ja tehtiin tarvittavat päivitykset toimenpiteiden seurantataulukkoon.

1. **Seminaarin järjestäminen loppuvuodesta 2021**

Keskusteltiin vuoden 2021 seminaarin järjestämisestä, mihin on varattu budjetista 5000 euroa. Mietittiin, kannattaako koronan vuoksi suunnitella live-tapahtumaa, vai tulisiko tapahtuma järjestää etänä tai hybriditoteutuksena. Oltiin sitä mieltä, että hybridiratkaisu olisi toimivin, jotta olosuhteet voidaan ottaa ennakollisesti huomioon. Hybridiratkaisu mahdollistaisi myös kansainvälisten puhujien osallistumisen, ja tapahtumaan voisi osallistua ympäri Suomea.

Keskusteltiin myös seminaarin teemasta, ja todettiin, että olisi perusteltua, jos teema olisi jompikumpi naisiin kohdistuvan väkivallan torjuntaohjelman ydinteemoista: digitaalinen väkivalta tai kunniaan liittyvä väkivalta. October toi esille, että tällä hetkellä käydään jälkimmäiseen liittyen kiinnostavaa kansainvälistä keskustelua mm. pakottavan kontrollin tunnistamisesta palveluissa ja rikosoikeusjärjestelmässä, sillä joissakin maissa pakottava kontrolli on kriminalisoitu kattavammin kuin Suomessa. Tästä voisi saada näkökulmaa myös seminaariin. Lisäksi Heinilä toi esiin, että peliyhteisöstä löytyy Suomestakin monia kansainvälisiä toimijoita, joihin Heinilä voisi tarvittaessa olla yhteydessä. Keskusteltiin myös siitä, että seminaari ei saa liiaksi painottua vain torjuntaohjelman esittelyyn, vaan muutakin sisältöä tulee tuottaa.

Sovittiin, että oikeusministeriössä ruvetaan kartoittamaan seminaarin ajankohtaa sekä mahdollista sisältöä nyt keskustellun perusteella, jotta kesäkuun kokouksessa päästään sujuvasti asian kanssa eteenpäin.

1. **Muut asiat**
2. Puheenjohtaja kertoi, että valtioneuvoston ihmiskaupan vastaisen työn koordinaattori Venla Roth tulee kesäkuun kokoukseen esittelemään ihmiskaupan vastaista ohjelmaa näkökulmana naisiin kohdistuva väkivalta. Lisäksi lähestymiskieltolainsäädännön muutoksia valmistelevan työryhmän puheenjohtaja Kirsi Pulkkinen on lupautunut mahdollisesti esittelemään hanketta mietinnön julkaisemisen jälkeen. Sami Kiriakos tulee esittelemään rikoslain 20 lukuun liittyviä muutoksia sitten, kun hallituksen esitys on annettu syksyllä 2021.
3. Valtiovarainvaliokunnan joululahjarahaan liittyvä valtionavustushaku on edelleen auki, ja lukuisia puheluita on tullut avustukseen liittyen.
4. **Seuraava kokous**

Seuraava kokous järjestetään 10. kesäkuuta klo 9-10.30.

1. **Kokouksen päättäminen**

Puheenjohtaja päätti kokouksen kello 10.29.